Die suiwer leer - www.bybelkennis.co.za
by Mitch Kalp · 13/07/2013
Hard work is painful when life is devoid of purpose. But when you live for something greater than yourself and the gratification of your own ego, then hard work becomes a labor of love – Steve Pavlina
Om jou liggaam te oefen, het wel 'n bietjie waarde, maar om in toewyding aan God te lewe, het in alle opsigte groot waarde, want dit bevat 'n belofte van lewe, vir nou en die toekoms (1 Timoteus 4:8).
Waar kry ons hierdie suiwer leer? In die Bybel. Maar 'n opname deur Gallup bevind dat Amerikaners die Bybel hoog ag, maar dit nie lees nie. Min Amerikaners kan al tien die gebooie opnoem; net 50% kan een van die evangelies noem. Sulke statistiek beklemtoon die behoefte aan suiwer leer en Bybelse onderrig.
Luister na Paulus se raad aan Timoteus: Maar van onheilige en sinlose verdigsels moet jy wegbly. As jy dit doen, sal jy 'n goeie dienaar van Christus Jesus wees wat jouself voed met die woorde van die geloof en die goeie leer waarvan jy 'n aanhanger geword het.
Die beeld wat Paulus hier gebruik is dié van 'n atleet – nie een wat af en toe oefen nie, maar 'n wêreldklas een. Hierdie soort oefening vereis dissipline en toewyding. Geestelike oefening is beter as fisiese oefening, want dit is van waarde nou en tot in ewigheid. Paulus het so geleef. Daarom voeg hy by: Dit is 'n betroubare woord en kan sonder voorbehou aanvaar word.
Is jy deel van 'n plaaslike gemeente? Groei jy in die geestelike dissiplines? Word jy 'n sensitiewe interpreteerder van God se woord? Net soos ons van fisiese gesondheid en fiksheid bewus is, moet ons ook van geestelike gesondheid en fiksheid bewus wees.